हवन-यज्ञ से वातावरण शुद्ध होता है : कौशिक
स्वामीश्रद्धानंद का बलिदान दिवस शुक्रवार को यज्ञ और वैदिक संगोष्ठी के साथ मनाया गया। एकलव्य इंस्टीट्यूट के परिसर में राष्ट्रीय आर्य निर्मात्री सभा की नरवाना इकाई द्वारा सामूहिक यज्ञ में स्वामी श्रद्धानंद को श्रद्धांजलि दी गई।
यज्ञ के पुरोहित आर्य जसवंत सींसर ने ईश्वर से हमारे दुर्गुण दूर करने और अच्छे गुण, कर्म और स्वभाव आदि में वृद्धि करने की प्रार्थना की। यज्ञ के उपरांत मुख्य संयोजक आर्य नरेंद्र कौशिक ने यज्ञ का वैज्ञानिक महत्व बताया। उन्होंने कहा कि यज्ञ से फॉर्मोलीन रसायन बनने के कारण आसपास के वातावरण शुद्ध होता है। जिस घर में नियमित हवन होते है वहां संक्रमण वाली बीमारियां कभी नहीं फैलती है।
एकता के समर्थक थे श्रद्धानंद - आर्य सुमित ने श्रद्धानंद के जीवन चरित के बारे में बताया कि स्वामी ने ऋषि दयानंद द्वारा दिखाए मार्ग पर चलते हुए स्वतंत्रता संघर्ष में योगदान दिया और दलितों के उत्थान एवं विधवा विवाह के प्रबल समर्थक रहे। इसके पश्चात मुख्य वक्ता जयपाल कहा कि अच्छे समाज से ही अच्छे राष्ट्र का निर्माण सम्भव है। यज्ञ के दौरान वीरेंद्र कौशिक, संदीप कौशिक, आर्य नरेंद्र सींसर के साथ आर्य रोहताश, आर्य रमन आर्या संजू मौजूद रहे।
नरवाना. श्रद्धानंदबलिदान दिवस पर आयोजित यज्ञ में उपस्थित आर्य बंधू।
hin_Deva hin_Deva hin_Deva hin_Deva hin_Deva